বডিগার্ড (২০১৬-এর চলচ্চিত্র)
বডিগার্ড (ফার্সি: بادیگارد) ২০১৬ সালের একটি ইরানি চলচ্চিত্র যার গল্প আবর্তিত হয়েছে মধ্যবয়স্ক এক ব্যক্তিকে ঘিরে যিনি ইরানের উচ্চপদস্থ রাজনৈতিক ব্যক্তিদের শত্রুদের হাত থেকে রক্ষা করে থাকেন। চলচ্চিত্রটির গল্প লিখেছেন ও পরিচালনা করেছেন এব্রাহিম হাতামিকিয়া। চলচ্চিত্রটি ৩৪তম ফজর আন্তর্জাতিক চলচ্চিত্র উৎসবে প্রথমবারের মত প্রদর্শিত হয়েছিল। চলচ্চিত্রটির মুখ্য চরিত্রে অভিনয় করেছেন পারভিজ পারাস্তৌই, মেরিলা জারেই ও বাবাক হামিদিয়ান। চলচ্চিত্রটি প্রযোজনা করেছেন এহসান মুহাম্মাদ হাসানি।